Włodzimierz Pietrzak

Włodzimierz Antoni Józef PIETRZAK, pseŭdonomo „Balk”, „Andrzej Ados”, „Juliusz Wolden” (naskiĝis la 7-an de julio 1913 en Varsovio, mortis la 22-an de aŭgusto 1944 samloke) estis pola poeto, prozisto kaj literatura kritikisto, partoprenanto de la Ribelo de Varsovio.

Dum la germana okupado aktivis en la subtera kultura vivo. De 1939 estis kunredaktoro de revuo „Pobudka”. Ligita kun Konfederacja Narodu (Konfederacio de Nacio) kiel redaktoro de ties revuo „Nowa Polska” (Nova Pollando). Siajn artikolojn subskribis per pseŭdonomo „Zawisza Czarny z Grabowa”. Li verkis strofojn pri idea kaj morala problemaro, kaj ankaŭ proksimajn al katastrofisma konvencio. Ankaŭ verkis en „Biuletyn Słowiański” (Slava Bulteno), partoprenis en kreado de monatrevuo „Sztuka i Naród” (Arto kaj Nacio). Somere 1943 engaĝis al la agado de organizaĵo Ruch Kulturowy (Kultura Movado). Estis nomumita anstataŭanto de la komandanto de Konfederacio de Nacio - Jerzy Hagmajer, en majo 1944 iĝis ĉefo de la stabo de KN. Ankaŭ estis gvidanto de Propaganda Fakultato kaj membro de Landa Gvidantaro de Nova Pollando kaj konspira zorganto de la Teatro de Junularo ĉe KN. Julie 1944 Jerzy Hagmajer nomumis lin gvidanto de KN. Dum la Ribelo de Varsovio kiel kaporalo-substandaristo batalis en la plotono „Mieczyki” de bataliono „Czata 49”, partoprenis batalojn en Wola kaj en Malnova Urbo. Mortis pro vundoj en la 20-a tago de la insurekcio, sur barikadoj ĉe stratkruciĝo de Franciszkańska kaj Świętojerska. Li estis entombigita en kolektiva tombo en Ogród Krasińskich. Postmorte distingita per Batal-Kruco kaj avancita al grado de subleŭtenanto.

En 1958 elterigita kaj etombigita sur la Militista Tombejo ĉe Tombejo Powązki en Varsovio (segmento A24-6-21).

Kategorio:Membroj de la Pola Enlanda Armeo
Kategorio:Polaj poetoj